**МЕРКИ ЗА ПЛАЩАНИЯ НА ПЛОЩ ЗА КАМПАНИЯ 2015 ОТ ПРОГРАМАТА ЗА РАЗВИТИЕ НА СЕЛСКИТЕ РАЙОНИ 2014-2020 Г.**

**Съдържание:**

1. **МЯРКА 10 „АГРОЕКОЛОГИЯ И КЛИМАТ“**
2. НАПРАВЛЕНИЕ „ВЪЗСТАНОВЯВАНЕ И ПОДДЪРЖАНЕ НА ЗАТРЕВЕНИ ПЛОЩИ С ВИСОКА ПРИРОДНА СТОЙНОСТ (ВПС)“;
3. НАПРАВЛЕНИЕ „ПОДДЪРЖАНЕ НА МЕСТООБИТАНИЯТА НА ЗАЩИТЕНИ ВИДОВЕ В ОБРАБОТВАЕМИ ЗЕМИ С ОРНИТОЛОГИЧНО ЗНАЧЕНИЕ“;
4. НАПРАВЛЕНИЕ „КОНТРОЛ НА ПОЧВЕНАТА ЕРОЗИЯ“;
5. НАПРАВЛЕНИЕ „ТРАДИЦИОННИ ПРАКТИКИ ЗА СЕЗОННА ПАША (ПАСТОРАЛИЗЪМ)“;
6. НАПРАВЛЕНИЕ „ОПАЗВАНЕ НА ЗАСТРАШЕНИ ОТ ИЗЧЕЗВАНЕ МЕСТНИ ПОРОДИ, ВАЖНИ ЗА СЕЛСКОТО СТОПАНСТВО“;
7. НАПРАВЛЕНИЕ „ОПАЗВАНЕ НА ЗАСТРАШЕНИ ОТ ИЗЧЕЗВАНЕ МЕСТНИ СОРТОВЕ, ВАЖНИ ЗА СЕЛСКОТО СТОПАНСТВО“
8. **МЯРКА 11 „БИОЛОГИЧНО ЗЕМЕДЕЛИЕ“**
9. **МЯРКА 12 „ПЛАЩАНИЯ ПО НАТУРА 2000 И РАМКОВАТА ДИРЕКТИВА ЗА ВОДИТЕ“**
10. **МЯРКА 13 „ПЛАЩАНИЯ ЗА РАЙОНИ С ПРИРОДНИ ИЛИ ДРУГИ СПЕЦИФИЧНИ ОГРАНИЧЕНИЯ“**
11. **МЯРКА 10 „АГРОЕКОЛОГИЯ И КЛИМАТ“**

Мярка 10 „Агроекология и климат“ дава възможност за прилагане на голям набор от дейности насочени към опазването на околната среда и правилното управление на земеделските ресурси. По мярката се подпомагат шест направления и включените в тях дейности.

По всички направления по мярката се кандидатства в периода 1 март-15 май паралелно с подаването на заявления по схеми и мерки за директни плащания съгласно разпоредбите на Наредба 5 от 27.02.2015 г. за условията и реда за подаване на заявления по схеми и мерки за директни плащания. Към Общото заявление за подпомагане бенефициентите по мярката подават Приложение за кандидатстване по мярка 10 "Агроекология и климат" 2015 , в което се попълват всички общи части и декларации, както и полетата и декларациите за съответното направление, за които се кандидатства.

Бенефициентите трябва да поддържат земеделските парцели на територията на цялото стопанство, като спазват:

1. ***условията за поддържане на земята в добро земеделско и екологично състояние*** и законоустановените изисквания за управление;

2. ***минималните изисквания за торене*** ***и използване на продукти за растителна защита***, съгласно приложение № 7 от Наредба № 7 от 24.02.2015 г. за прилагане на мярка 10 „Агроекология и климат“ от Програмата за развитие на селските райони 2014-2020 г.

Бенефициентите са задължени да спазват и ***базовите изисквания*** по съответното направление, посочени в приложение № 6 от Наредба № 7 от 24.02.2015 г. за прилагане на мярка 10 „Агроекология и климат“ от Програмата за развитие на селските райони 2014-2020 г.

**НАПРАВЛЕНИЕ „.ВЪЗСТАНОВЯВАНЕ И ПОДДЪРЖАНЕ НА ЗАТРЕВЕНИ ПЛОЩИ С ВИСОКА ПРИРОДНА СТОЙНОСТ (ВПС):**

Подпомагането по това направление се предоставя под формата на годишно плащане за хектар (ха.) **постоянно затревена площ.**

Допустими за подпомагане са **земеделски парцели**, които попадат във физически блокове с начин на трайно ползване „***Пасища, мери и ливади“,*** в това число ***„Естествени пасища и ливади“, „Горски ливади и пасища“ и „Смесено земеползване“***, които имат географско пресичане със специализиран слой с ВПС, с повече от 100 кв. м.

Бенефициентите, трябва да притежават правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г. **–** изм. и доп. ДВ. бр.16 от 27. 02. 2015 г.). за заявените **земеделски парцели** към 31 май на годината, през която се подава заявление за подпомагане.

Подпомагането по направлението се предоставя за **земеделски парцели**, попадащи в **специализирания слой на земи с висока природна стойност (ВПС).** Когато част от физическия блок е определен като ВПС, дейностите могат да се прилагат на територията на целия физически блок. Бенефициентите, **чиито земи попадат в слой ВПС**, могат да ги заявят за участие по направлението.

Регистрирането на земеделските площи се извършва чрез географски информационни средства, като бенефициентът посочва границите на всеки използван от него през текущата стопанска година парцел. При регистрирането на земеделските площи кандидатът получава от Областна служба „Земеделие“ (ОСЗ) визуализирани на екран географски данни в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗП) за заявените от него площи наложени върху **слой "Земи с висока природна стойност".** Систематаизвършва автоматизирани проверки за правилно заявяване по направлението, които се предоставят на бенефициента.

Агроекологичните дейности по направлението се прилагат за период от пет последователни години върху **една и съща площ**. За периода на ангажимента (5 години), бенефициента е длъжен да спазва 90% географско припокриване на първоначално одобрените площи по направлението.

**Условия за допустимост:**

* Земеделските стопани кандидатстващи по направлението, трябва да са регистрирани в ИСАК и да обработват постоянно затревени площи с ВПС. От обхвата на направлението се изключват постоянно затревените площи в зоните от Натура 2000 с влезли в сила заповеди за тяхното обявяване, Националните паркове и резервати;
* Минималната площ за участие по направлението е 0,5 ха;
* Бенефициенти по направлението могат да бъдат земеделски стопани (физически и юридически лица и еднолични търговци);
* Бенефициентите трябва да преминат агроекологично обучение с минимална продължителност 18 часа или демонстрационна дейност по мярка 1 "Трансфер на знания и действия по осведомяване" от ПРСР 2014 - 2020 г. с минимална продължителност 3 дни или да докажат наличие на опит. За опит се признава :

1. документ за преминато обучение или документ, удостоверяващ наличие на опит по мярка 214 "Агроекологични плащания" от ПРСР 2007 - 2013 г.;

2. диплома за средно професионално, висше образование, за образователна и научна степен "доктор" или научна степен "доктор на науките", с квалификация земеделие или ветеринарна медицина.

**Условия за управление:**

Бенефициентите избират дали да поддържат земеделските площи чрез паша или косене:

***Изисквания за поддържане чрез паша:***

* Спазване на гъстота на животинските единици (ЖЕ) в зависимост от природните, климатични и почвени условия, с цел осигуряване на добро екологично състояние на ливадите и пасищата и поддържане на постоянна тревна покривка от 0,3 – 1 ЖЕ/ха;

|  |
| --- |
| ***Коефициентите за преобразуване на животните в животински единици*** са както следва:   1. 1.бикове, крави и други животни от рода на едрия рогат добитък на възраст над две години и животни от семейство коне на възраст над шест месеца - 1,0 ЖЕ; 2. 2.животни от рода на едрия рогат добитък на възраст от шест месеца до две години - 0,6 ЖЕ; 3. 3.животни от рода на едрия рогат добитък на възраст под шест месеца - 0,4 ЖЕ; 4. 4.животни от рода на овцете и козите - 0,15 ЖЕ; |

* Забранено е използването на минерални торове и продукти за растителна защита;
* Забранява се изграждането на нови отводнителни системи.

***Изисквания за поддържане чрез косене:***

* Забранено е използването на минерални торове и продукти за растителна защита;
* Забранява се изграждането на нови отводнителни системи.
* Първата коситба трябва да бъде от 15 юни до 15 юли за равнините и хълмистите райони и в периода от 30 юни до 15 август за планинските необлагодетелствани райони, определени в мярка 13. „Плащания за райони с природни или други специфични ограничения”;
* Косенето да се извършва ръчно или с косачка за бавно косене, да е от центъра към периферията на ливадата и с бавна скорост или от единия към другия край на парцела;
* Окосената трева трябва да се изнася от затревената площ или да се изсушава и събира на купове.
* Бенефициентите са задължени да водят дневник на прилаганите агроекологични дейности в земеделското стопанство.

**ВАЖНО!!!**

***Бенефициентите по направление „Възстановяване и поддържане на затревени площи с висока природна стойност” не могат да кандидатстват за подпомагане върху един и същи парцел за затревени площи по мярка „ Биологично земеделие“.***

**Размер на годишното плащане:**

Подпомагането се предоставя под формата на годишни плащания на хектар постоянно затревена площ – евро/ха:

* За поддържане на постоянно затревени площи с ВПС чрез паша -126,80 евро/ха.;
* За поддържане на постоянно затревени площи с ВПС чрез косене – 113,51 евро/ха.

**Финансова помощ** за направлението **не се предоставя или се намалява**, когато:

1. кандидатът за подпомагане стопанисва земеделска площ с размери по-малки от 0,5 ха., при минимален размер на парцела 0,1 ха.;

2. при административни проверки или проверки на място са установени по-малко от минималния изискван брой животни или животински единици;

3. земеделските стопани и/или упълномощени техни представители възпрепятстват извършването на проверка на място;

4. за една и съща площ са подадени две или повече заявления за подпомагане и застъпването на площите не е отстранено;

5. земеделските стопани в заявлението за подпомагане/плащане за прилагането на агроекологични дейности по направлението **са заявили, че ще поддържат част от затревените площи чрез паша и друга част чрез косене и в заявлението за подпомагане/плащане не са декларирани животни** - за площите с паша не се отпуска финансова помощ;

6. земеделските стопани **отбележат грешен агроекологичен код** срещу извършваните дейности в заявлението.

7. Държавен фонд "Земеделие" - Разплащателна агенция, поиска допълнителна информация съгласно и такава не бъде предоставена в срок от 15 работни дни.

1. **НАПРАВЛЕНИЕ „ПОДДЪРЖАНЕ НА МЕСТООБИТАНИЯТА НА ЗАЩИТЕНИ ВИДОВЕ В ОБРАБОТВАЕМИ ЗЕМИ С ОРНИТОЛОГИЧНО ЗНАЧЕНИЕ“**

Подпомагането по това направление ще се предоставя под формата на годишно плащане за хектар обработваема земеделска площ.

По това направление се подпомага опазването на обработваемите земеделски земи с висока природна стойност. От направлението **се изключват** земи попадащи в обхвата на националните паркове и резерватите.

Подпомагането по направлението се предоставя за **земеделски парцели**, попадащи в **специализирания слой на земи с висока природна стойност**.

Бенефициентите, трябва да притежават правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г - изм. и доп. ДВ. бр.16 от 27. 02. 2015 г.) за заявените **земеделски парцели** към 31 май на годината, през която се подава заявление за подпомагане. Бенефициентите, **чиито земи попадат в специализираните слоеве на земи с висока природна стойност**, могат да ги заявят за участие по направлението.

Регистрирането на земеделските площи се извършва чрез географски информационни средства, като кандидатът посочва границите на всеки използван от него през текущата стопанска година парцел. При регистрирането на земеделските площи кандидатът получава от Областна служба „Земеделие“ (ОСЗ) визуализирани на екран географски данни в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗП) за заявените от него площи наложени върху **следните слоеве**:

* ***слой на местообитанията на зимуващите видове гъски;***
* ***слой на местообитанията на Царски орел и Египетски лешояд;***
* ***слой на местообитанията на червеногушите гъски.***

Системата извършва автоматизирани проверки за правилно заявяване по направлението, които се предоставят на бенефициента.

***ВАЖНО!!!***

Агроекологичната дейност по**направление *„Поддържане на местообитания на Царски орел и Египетски лешояд в обработваеми земи с орнитологично значение”*** се прилагат върху едни и същи площи за едни и същи блокове на земеделското стопанство в петгодишен период от поемане на агроекологичния ангажимент. Одобрената площ по направлението, може да бъде намалена с не повече от 10%, като всяка година поне 90 % от площта по направлението се припокрива географски с площта, за която има поет агроекологичен ангажимент.

Агроекологичните дейности по **направление *”Поддържане на местообитания на зимуващи гъски и Ливаден блатар в обработваеми земи с орнитологично значение”*** могат **да не се прилагат върху едни и същи площи** за едни и същи блокове на земеделското стопанство в петгодишен период от поемане на агроекологичния ангажимент.Одобрената площ за прилагане на агроекологичните дейности по направлението може да бъде намалена с не повече от 10 % спрямо площта, за която има поет агроекологичен ангажимент.

**Условия за допустимост:**

* Бенефициентите кандидатстващи по направлението, трябва да са регистрирани в ИСАК и да изпълняват дейностите по направлението в обработваемите земеделски земи с висока природна стойност;
* Минималната площ за участие по направлението е 0,3 ха;
* Бенефициенти по направлението могат да бъдат земеделски стопани (физически и юридически лица и еднолични търговци);
* Бенефициентите трябва да преминат агроекологично обучение с минимална продължителност 18 часа или демонстрационна дейност по мярка 1 "Трансфер на знания и действия по осведомяване" от ПРСР 2014 - 2020 г. с минимална продължителност 3 дни или да докажат наличие на опит. За опит се признава :

1. документ за преминато обучение или документ, удостоверяващ наличие на опит по мярка 214 "Агроекологични плащания" от ПРСР 2007 - 2013 г.;

2. диплома за средно професионално, висше образование, за образователна и научна степен "доктор" или научна степен "доктор на науките", с квалификация земеделие или ветеринарна медицина.

**Условия за управление:**

Бенефициентите могат да изберат да прилагат една от следните дейности от ***направление ”Поддържане на местообитания на зимуващи гъски и Ливаден блатар в обработваеми земи с орнитологично значение”:***

* + Засяване и отглеждане на есенни зърнено-житни култури в местообитания на зимуващи видове гъски на минимум 50% от заявените по дейността площи;
  + Засяване и отглеждане на минимум 50% есенни зърнено-житни култури и минимум 30% царевица от заявената по дейността площ в местообитания на червеногушата гъска;
  + Земеделските стопанин поемат ангажимент да не прибират реколтата от зърнено-житни култури преди 31 юли в площи с местообитания на ливадния блатар (Circus pygargus).

Или могат да прилагат дейност за превръщане на обработваеми земи, които са местообитания на Царски орел (Aquila heliaca) или Египетски Лешояд (Neophron pernopterus) в постоянно затревени площи, като част от ***направление „Поддържане на местообитания на Царски орел и Египетски лешояд в обработваеми земи с орнитологично значение”***

**ВАЖНО!!!**

***Допустимите за подпомагане земеделски парцели по направлението, трябва да попадат с цялата си площ в специализираните слоеве или списък на общини посочени в приложения 1, 2, 3 и 4 от Наредба № 7 от 24.02.2015 г. за прилагане на мярка 10 „Агроекология и климат“ от Програмата за развитие на селските райони 2014-2020 г.***

**Размер на годишното плащане:**

Подпомагането се предоставя под формата на годишни плащания на хектар земеделска площ – евро/ха:

* За засяване и отглеждане на есенни зърнено-житни култури в местообитания на зимуващи видове гъски на минимум 50 % от заявените по дейността площи – 81,59 евро/ха;
* За превръщане на обработваемите земи, които са местообитания на Царски орел или Египетски лешояд, в постоянно затревени площи- 278 евро/ха;
* За засяване и отглеждане на есенни зърнено-житни култури в местообитания на червеногушата гъска – 103,68 евро/ха;
* За прибиране на реколтата след 31 юли в площи с гнезда на ливадния блатар (Circus pygargus) - 109,93 евро/ха.

**Финансова помощ** за направлението **не се предоставя или се намалява** когато:

1. кандидатът за подпомагане стопанисва земеделска площ с размери по-малки от 0,3 ха., при минимален размер на парцела 0,1 ха.;

2. земеделските стопани и/или упълномощени техни представители възпрепятстват извършването на проверка на място;

3. за една и съща площ са подадени две или повече заявления за подпомагане и застъпването на площите не е отстранено;

4. земеделските стопани **отбележат грешен агроекологичен код** срещу извършваните дейности в заявлението.

5. Държавен фонд "Земеделие" - Разплащателна агенция, поиска допълнителна информация съгласно и такава не бъде предоставена в срок от 15 работни дни.

3. **НАПРАВЛЕНИЕ „КОНТРОЛ НА ПОЧВЕНАТА ЕРОЗИЯ“**

Това направление позволява бенефициентите да прилагат една или комбинация от следните дейности - превръщане на обработваеми земеделски земи в пасища, чрез използване на многогодишни тревни смески; противоерозионни мероприятия в лозя и трайни насаждения, създаване и поддържане на буферни ивици за предотвратяване на ерозията, поясно редуване на културите.

Подпомагането се осъществява на територията на България, **с изключение на** Националните паркове и резервати.

Бенефициентите, трябва да притежават правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г. - изм. и доп. ДВ. бр.16 от 27. 02. 2015 г.) за заявените **обработваема земеделска площ** към 31 май на годината, през която се подава заявление за подпомагане.

Регистрирането на земеделските площи се извършва чрез географски информационни средства, като кандидатът посочва границите на всеки използван от него през текущата стопанска година парцел. При регистрирането на земеделските площи кандидатът получава от Областна служба „Земеделие“ (ОСЗ) визуализирани на екран географски данни в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗП) за заявените от него площи наложени върху - актуалната цифрова ортофотокарта за дадения район, специализирания слой "Физически блокове" и окончателния специализиран **слой "Площи, допустими за подпомагане".**

**В случай, че площите, които бенефициентът ще заяви за подпомагане попадат в слой "Площи, допустими за подпомагане" те биха могли да бъдат заявени по направлението.**

Ангажиментите са върху едни и същи площи за период от пет години. За периода на ангажимента (5 години), бенефициента е длъжен да спазва 90% географско припокриване на първоначално одобрените площи по направлението.

Подпомагането ще се предоставя под формата на годишно плащане за ха земеделска площ.

**Условия за допустимост:**

* Бенефициентите кандидатстващи по направлението, трябва да са регистрирани в ИСАК;
* Минималната площ за участие по направлението е 0,5 ха;
* Бенефициенти по направлението могат да бъдат земеделски стопани (физически и юридически лица и еднолични търговци);
* Бенефициентите по направлението, трябва да предостави **план за противоерозионни дейности** с описани номера на парцели, за които се прилагат дейностите, изготвен от дипломиран агроном през първата година на кандидатстване;
* Бенефициентите по дейността поемат ангажимент да водят дневник (регистър) на стопанството за всички земеделски дейности, извършвани в земеделските земи, предмет на поетото 5 годишно задължение;
* Бенефициентите трябва да преминат агроекологично обучение с минимална продължителност 18 часа или демонстрационна дейност по мярка 1 "Трансфер на знания и действия по осведомяване" от ПРСР 2014 - 2020 г. с минимална продължителност 3 дни или да докажат наличие на опит. За опит се признава :

1. документ за преминато обучение или документ, удостоверяващ наличие на опит по мярка 214 "Агроекологични плащания" от ПРСР 2007 - 2013 г.;

2. диплома за средно професионално, висше образование, за образователна и научна степен "доктор" или научна степен "доктор на науките", с квалификация земеделие или ветеринарна медицина.

**Условия за управление:**

Бенефициентите по направлението могат да изберат да прилагат една от следните дейности:

1. Превръщане на обработваеми земеделски земи в постоянно затревени площи, чрез използване на многогодишни тревни смески.
2. Противоерозионни мероприятия в лозя и трайни насаждения:

* чрез затревяване на междуредията на лозята и трайните насаждения;
* прокарване и поддържане на оттокоотвеждащи бразди напречно на склона.

1. Противоерозионни мероприятие в обработваеми земи:

* създаване и поддържане на буферни ивици – ширината на ивиците е от 4 до 8 м. Прокарват се напречно на склона на разстояние 20-80 м. в зависимост от наклона на терена, почвения тип и други фактори. В зависимост от разстоянието между тях и ширината им те заемат от 10-30% от обработваемата площ;
* поясно редуване на културите - поясите, широки 30-100 м., с редуващи се окопни и слятопокровни култури, се разполагат перпендикулярно (напречно) на склона (по контура).

**Размер на годишното плащане:**

Подпомагането се предоставя под формата на годишни плащания на хектар земеделска площ – евро/ха:

1. За превръщане на обработваеми земеделски земи в постоянно затревени площи – 315 евро/ха;
2. За противоерозионни мероприятия в лозя и трайни насаждения:
   * затревяване на междуредията на лозята и трайните насаждения - 156 евро/ха;
   * изграждане и поддържане на оттокоотвеждащи бразди напречно на склона – 142 евро/ха;
3. Противоерозионни мероприятие в обработваеми земи:
   * за създаване и поддържане на буферни ивици - 40 евро/ха;
   * за поясно редуване на културите – 38,2 евро/ха.

**Финансова помощ** за направлението **не се предоставя или се намалява**, когато:

1. кандидатът за подпомагане стопанисва земеделска площ с размери по-малки от 0,5 ха., при минимален размер на парцела 0,1 ха.;

2. земеделските стопани и/или упълномощени техни представители възпрепятстват извършването на проверка на място;

3. за една и съща площ са подадени две или повече заявления за подпомагане и застъпването на площите не е отстранено;

4. земеделските стопани **отбележат грешен агроекологичен код** срещу извършваните дейности в заявлението.

5. Държавен фонд "Земеделие" - Разплащателна агенция, поиска допълнителна информация съгласно и такава не бъде предоставена в срок от 15 работни дни.

4. **НАПРАВЛЕНИЕ „ТРАДИЦИОННИ ПРАКТИКИ ЗА СЕЗОННА ПАША (ПАСТОРАЛИЗЪМ)“**

По това направление се подпомагат традиционната високопланинска паша в летните месеци. Направлението се **прилага на територията на национални паркове** в Република България – Централен Балкан, Рила и Пирин, с изключение на резерватите.

Бенефициентите, трябва да притежават правно основание (разрешителното за паша издадено Дирекциите на националните паркове ) **за заявените** **площи** към 31 май на годината, през която се подава заявление за подпомагане.

Подпомагането ще се предоставя под формата на годишно плащане на животинска единица на хектар (ЖЕ/ха) земеделска площ.

Ангажиментът по направлението се поема за период от пет години.

**Условия за допустимост:**

* Бенефициентите кандидатстващи по направлението, трябва да са регистрирани в ИСАК;
* Бенефициенти по направлението могат да бъдат земеделски стопани (физически и юридически лица и еднолични търговци);
* Бенефициентите, кандидатстващи за подпомагане по направлението трябва да притежават тревопасни животни (овце, говеда) и да имат годишно разрешително за паша, издадено от дирекциите на национални паркове Рила, Пирин и/или Централен Балкан;
* Бенефициентите трябва да преминат агроекологично обучение с минимална продължителност 18 часа или демонстрационна дейност по мярка 1 "Трансфер на знания и действия по осведомяване" от ПРСР 2014 - 2020 г. с минимална продължителност 3 дни или да докажат наличие на опит. За опит се признава :

1. документ за преминато обучение или документ, удостоверяващ наличие на опит по мярка 214 "Агроекологични плащания" от ПРСР 2007 - 2013 г.;

2. диплома за средно професионално, висше образование, за образователна и научна степен "доктор" или научна степен "доктор на науките", с квалификация земеделие или ветеринарна медицина.

**Условия за управление:**

* Бенефициентите задължително, трябва да спазват нормите на натоварване на пасищата, одобрени от Дирекциите на националните паркове.
* Бенефициентите са задължени да пасат животните си на определените планински пасища, най-малко 3 месеца от годината (в периода май – октомври). Изключения от тези срокове се допускат при изрични разпоредби на Дирекцията на националните паркове.
* За получаване на допълнителното компенсаторно плащане за паша с каракачански кучета и кучетата от порода „българско овчарско куче“, те трябва да притежават „Родословен сертификат” за произход, издаден от призната асоциация.
* Бенефициентите по направлението трябва да притежава най-малко или 50 овце, или 10 говеда, или комбинация от тях, но не по-малко от 10 ЖЕ.

|  |
| --- |
| ***Коефициентите за преобразуване на животните в животински единици*** са както следва:   1. 1.бикове, крави и други животни от рода на едрия рогат добитък на възраст над две години - 1,0 ЖЕ; 2. 2.животни от рода на едрия рогат добитък на възраст от шест месеца до две години - 0,6 ЖЕ; 3. 3.животни от рода на едрия рогат добитък на възраст под шест месеца - 0,4 ЖЕ; 4. 4.животни от рода на овцете и козите - 0,15 ЖЕ; 5. ***Когато броят на ЖЕ е по-малък от размера на площа в ха., се предоставя годишно плащане, съответстващо на броя на ЖЕ.*** |

**ВАЖНО!!!**

***Ангажиментът не се поема за фиксирани земеделски парцели – те могат да варират в зависимост от състоянието на пасищата и целесъобразността на пашата за всяка година от поетия ангажимент. По преценка и предписание на Дирекциите на националните и природните паркове, пашата върху даден парцел може да бъде преустановена.***

**Размер на годишното плащане:**

Подпомагането се предоставя под формата на годишни плащания на хектар постоянно затревена площ – евро/ха:

* За традиционни практики за сезонна паша (пасторализъм) - 179 евро/ха;
* За традиционни практики за сезонна паша (пасторализъм) при използване на най-малко две работни кучета - 182 евро/ха.

**Финансова помощ** за направлението **не се предоставя или се намалява**, когато:

1. декларираният брой животни от даден вид със съответния агроекологичен код е по-голям от разрешените в разрешителното за паша за същия вид;

2. земеделските стопани и/или упълномощени техни представители възпрепятстват извършването на проверка на място;

3. за една и съща площ са подадени две или повече заявления за подпомагане и застъпването на площите не е отстранено;

4. земеделските стопани **отбележат грешен агроекологичен код** срещу извършваните дейности в заявлението.

5. Държавен фонд "Земеделие" - Разплащателна агенция, поиска допълнителна информация съгласно и такава не бъде предоставена в срок от 15 работни дни.

5. **НАПРАВЛЕНИЕ „ОПАЗВАНЕ НА ЗАСТРАШЕНИ ОТ ИЗЧЕЗВАНЕ МЕСТНИ ПОРОДИ, ВАЖНИ ЗА СЕЛСКОТО СТОПАНСТВО“**

Направлението се прилага **на цялата територия на Република България**. Подпомага се **отглеждането на застрашени от изчезване местни породи** от следните видове животни: **говеда, биволи, овце, кози, коне, свине**.

Подпомагането ще се предоставя под формата на годишно плащане за животинска единица (ЖЕ). Подпомагат се чистокръвни породи животни, притежаващи документ, доказващ произхода им.

**Списък на застрашените от изчезване редки породи:**

1. Българско сиво говедо, 2. Искърско говедо, 3. Родопско късорого говедо, 4. Българско родопско говедо, 5. Българска Мурра (бивол), 6. Каракачанска овца, 7. Копривщенска овца, 8. Сакарска овца, 9. Котленска овца, 10. Странджанска овца, 11. Свищовска овца, 12. Местна старозагорска овца, 13. Местна карнобатска овца, 14. Тетевенска овца, 15. Западностаропланинска овца, 16. Брезнишка овца, 17. Софийска (Елинпелинска) овца, 18. Средностаропланинска овца, 19. Среднородопска овца, 20. Медночервена овца, 21. Дъбенска овца, 22. Реплянска овца, 23. Бяла маришка овца, 24. Вакла маришка овца, 25. Североизточна българска тънкорунна овца, 26. Карнобатска тънкорунна овца, 27. Тракийска тънкорунна овца, 28. Старопланински цигай, 29. Калоферска дългокосместа коза, 30. Местна дългокосместа коза (Малашевски тип), 31. Българска виторога дългокосместа коза, 32. Местна дългокосместа коза, 33. Българска бяла млечна коза, 34. Източнобалканска свиня, 35. Дунавска бяла свиня, 36. Каракачански кон, 37. Източнобългарски кон, 38. Дунавски кон, 39. Плевенски кон, 40. Български тежковозен кон, 41. Българско кафяво говедо, 42. Българско сименталско говедо, 43. Българско червено говедо, 44. Родопски цигай.

Ангажиментът по направлението се поема за период от пет години.

**Условия за допустимост:**

* Бенефициентите кандидатстващи по направлението, трябва да са регистрирани в ИСАК;
* Бенефициенти по направлението могат да бъдат земеделски стопани (физически и юридически лица и еднолични търговци);
* Бенефициентите трябва да притежават зоотехнически сертификат или сертификат за произход за говеда, биволи, овце, кози и свине, а за еднокопитните – идентификационен документ (паспорт) за регистрирано еднокопитно животно;
* Бенефициентите трябва да преминат агроекологично обучение с минимална продължителност 18 часа или демонстрационна дейност по мярка 1 "Трансфер на знания и действия по осведомяване" от ПРСР 2014 - 2020 г. с минимална продължителност 3 дни или да докажат наличие на опит. За опит се признава :

1. документ за преминато обучение или документ, удостоверяващ наличие на опит по мярка 214 "Агроекологични плащания" от ПРСР 2007 - 2013 г.;

2. диплома за средно професионално, висше образование, за образователна и научна степен "доктор" или научна степен "доктор на науките", с квалификация земеделие или ветеринарна медицина.

**Условия за управление:**

* Бенефициентите са задължени да получат писмено позволение от съответната развъдна асоциация или от ИАСРЖ преди клане или продажба на всяко животно, подпомагано с плащания по тази дейност;
* Бенефициентите по направлението поемат ангажимент да водят дневник за продажбите и закупуването на всички животни в стопанството;
* При загуба на животни вследствие на клане, продажба, смърт или кражба е необходимо да се приложи документ от компетентната институция;
* Бенефициентите се задължават да спазват развъдната програма за съответната подпомагана порода;
* Бенефициентите **нямат право да намаляват броя на одобрените животни** (по видове) от първоначално заявените при поемане на петгодишния ангажимент;
* Забранява се свободното пасищно отглеждане на свинете извън регламентираните за тази цел места.

|  |
| --- |
| ***Коефициентите за преобразуване на животните в животински единици*** са както следва:   1. 1.бикове, крави и други животни от рода на едрия рогат добитък на възраст над две години и животни от семейство коне на възраст над шест месеца - 1,0 ЖЕ; 2. 2.животни от рода на едрия рогат добитък на възраст от шест месеца до две години - 0,6 ЖЕ; 3. 3.животни от рода на едрия рогат добитък на възраст под шест месеца - 0,4 ЖЕ; 4. 4.животни от рода на овцете и козите - 0,15 ЖЕ; 5. 5.свине за разплод > 50 kg. - 0,5 ЖЕ; 6. 6.други свине - 0,3 ЖЕ. |

**Размер на годишното плащане:**

Подпомагането се предоставя под формата на годишни плащания на хектар постоянно затревена площ – евро/ха:

* за едър рогат добитък и биволи – 200 евро/животинска единица (ЖЕ);
* за овце и кози – 145 евро/ЖЕ;
* за свине - 122 евро/ЖЕ;
* за коне – 143 евро/ЖЕ;

**Приравняване на годишното плащане от животинска единица към глава животно**

|  |  |
| --- | --- |
| **Вид животно (възраст/кг.)** | **Размер на годишното плащане за глава животно** |
| Бикове, крави и други животни от рода на едрия рогат добитък на възраст **над две години** и животни от семейство коне на възраст **над шест месеца** | 200 евро |
| Животни от рода на едрия рогат добитък на възраст **от шест месеца до две години** | 120 евро |
| Животни от рода на едрия рогат добитък на възраст **под шест месеца** | 80 евро |
| Животни от рода на овцете и козите | 21,75 евро |
| Свине за разплод > 50 kg | 61 евро |
| Други свине | 36,6 евро |

**Финансова помощ** за направлението **не се предоставя или се намалява**, когато:

1. земеделските стопани и/или упълномощени техни представители възпрепятстват извършването на проверка на място;

2. земеделските стопани **отбележат грешен агроекологичен код** срещу извършваните дейности в заявлението.

3. Държавен фонд "Земеделие" - Разплащателна агенция, поиска допълнителна информация съгласно и такава не бъде предоставена в срок от 15 работни дни.

**6. НАПРАВЛЕНИЕ „ОПАЗВАНЕ НА ЗАСТРАШЕНИ ОТ ИЗЧЕЗВАНЕ МЕСТНИ СОРТОВЕ, ВАЖНИ ЗА СЕЛСКОТО СТОПАНСТВО“**

Ще се подпомагат застрашените от изчезване местни сортове и популации от всички земеделски култури, които са традиционни за отглеждане на територията на Република България, посочени в Приложение 8 към Наредба № 7 от 24.02.2015 г. за прилагане на мярка 10 „Агроекология и климат“ от ПРСР 2014-2020.

Бенефициентите, трябва да притежават правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г. - изм. и доп. ДВ. бр.16 от 27. 02. 2015 г.) за заявените **обработваема земеделска площ** към 31 май на годината, през която се подава заявление за подпомагане.

Регистрирането на земеделските площи се извършва чрез географски информационни средства, като кандидатът посочва границите на всеки използван от него през текущата стопанска година парцел. При регистрирането на земеделските площи кандидатът получава от Областна служба „Земеделие“ (ОСЗ) визуализирани на екран географски данни в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗП) за заявените от него площи наложени върху - актуалната цифрова ортофотокарта за дадения район, специализирания слой "Физически блокове" и окончателния специализиран **слой "Площи, допустими за подпомагане".**

**ВАЖНО!!!**

Агроекологичните дейности по направлениетомогат **да не се прилагат върху едни и същи площи** за едни и същи блокове на земеделското стопанство в петгодишен период от поемане на агроекологичния ангажимент.Одобрената площ за прилагане на агроекологичните дейности по направлението може да бъде намалена с не повече от 10 % спрямо площта, за която има поет агроекологичен ангажимент.

Подпомагането ще се предоставя под формата на годишно плащане за ха земеделска площ.

**Условия за допустимост:**

* Бенефициентите кандидатстващи по направлението, трябва да са регистрирани в ИСАК;
* Минималната площ за участие по направлението е 0,1 ха;
* Максимално допустимата площ за подпомагане по направлението е 50 ха. на земеделски стопанин
* Бенефициенти могат да бъдат: земеделски стопани (физически и юридически лица и еднолични търговци) и научни институции;
* Бенефициентите е необходимо да представят копие от фактура, издадена от лицето, имащо право да сортоподдържа съответния сорт;
* Бенефициентите е необходимо да представят документ издаден от ИАСАС, с който се потвърждава, че заявеният сорт е застрашен от генетична ерозия и е съществуващ;
* Бенефициентите трябва да преминат агроекологично обучение с минимална продължителност 18 часа или демонстрационна дейност по мярка 1 "Трансфер на знания и действия по осведомяване" от ПРСР 2014 - 2020 г. с минимална продължителност 3 дни или да докажат наличие на опит. За опит се признава :

1. документ за преминато обучение или документ, удостоверяващ наличие на опит по мярка 214 "Агроекологични плащания" от ПРСР 2007 - 2013 г.;

2. диплома за средно професионално, висше образование, за образователна и научна степен "доктор" или научна степен "доктор на науките", с квалификация земеделие или ветеринарна медицина.

**Условия за управление:**

* Земеделските стопани, кандидатстващи за подпомагане трябва да отглеждат застрашени от изчезване местни сортове и популации растения от посочените в Списък на застрашените от изчезване местни сортове и популации растения Приложение 8 към Наредба № 7 от 24.02.2015 г. за прилагане на мярка 10 „Агроекология и климат“ от ПРСР 2014-2020.
* Бенефициентите по направлението поемат ангажимент да водят дневник (регистър) на стопанството за всички земеделски дейности, извършвани в земеделските земи, предмет на поетото 5 годишно задължение.

**Размер на годишното плащане:**

Подпомагането се предоставя под формата на годишни плащания на хектар земеделска площ:

* Полски култури –223,95 евро/ха;
* Трайни насаждения –787,39 евро/ха;
* Зеленчуци - 429,48 евро/ха;
* Ароматно-медицински култури - 536,86 евро/ха.

**Финансова помощ** за направлението **не се предоставя или се намалява**, когато:

1. бенефициентите стопанисват земеделски площи с размери, по-малки от 0,1 ха.;

2. земеделските стопани и/или упълномощени техни представители възпрепятстват извършването на проверка на място;

3. при проверка на място се установи, че за даден земеделски парцел, реално отглеждания сорт не съответства на заявения;

4. за една и съща площ са подадени две или повече заявления за подпомагане и застъпването на площите не е отстранено;

5. земеделските стопани **отбележат грешен агроекологичен код** срещу извършваните дейности в заявлението.

6. Държавен фонд "Земеделие" - Разплащателна агенция, поиска допълнителна информация съгласно и такава не бъде предоставена в срок от 15 работни дни.

*ВАЖНО ЗА ВСИЧКИ БЕНЕФИЦИЕНТИ ПО МЯРКА 10 „АГРОЕКОЛОГИЯ И КЛИМАТ“*

**Бенефициентите не могат да кандидатстват за подпомагане по мярката:**

**1. с едни и същи земеделски парцели и/или животни и по мярка 11 "Биологично земеделие" с изключение на парцелите по направление "Контрол на почвената ерозия" и/или животните по направление "Опазване на застрашени от изчезване местни породи, важни за селското стопанство", или**

**2. с едни и същи земеделски парцели и/или животни едновременно по мярка 10 "Агроекология и климат" и по мярка 214 "Агроекологични плащания" от Програмата за развитие на селските райони за периода 2007 - 2013 г. (ПРСР 2007 - 2013 г.), с изключение на земеделски парцели, заявени по направление "Контрол на почвената ерозия" от мярка 10 "Агроекология и климат" на ПРСР 2014 - 2020 г. и по направление "Биологично растениевъдство" от мярка 214 "Агроекологични плащания" от ПРСР 2007 - 2013 г.**

**ІІ. МЯРКА 11 БИОЛОГИЧНО ЗЕМЕДЕЛИЕ**

Мярката ще се прилага на територията на цялата страна от бенефициенти, които доброволно са поели ангажимента да прилагат методите на биологичното земеделие в своето стопанство.

По мярката ще се подпомагат бенефициенти прилагащи методите на биологичното земеделие в някое от следните направления:

* Биологично растениевъдство;
* Биологично пчеларство;
* Биологично животновъдство.

По всички направления по мярката се кандидатства в периода 1 март-15 май паралелно с подаването на заявления по схеми и мерки за директни плащания съгласно разпоредбите на Наредба 5 от 27.02.2015 г. - изм. и доп. ДВ. бр.16 от 27. 02. 2015 г. за условията и реда за подаване на заявления по схеми и мерки за директни плащания. Към Общото заявление за подпомагане бенефициентите по мярката подават Приложение за кандидатстване по мярка 11 "Биологично земеделие" 2015 , в което се попълват всички общи части и декларации, както и полетата и декларациите за съответното направление, за които се кандидатства.

Бенефициентите трябва да поддържат земеделските парцели на територията на цялото стопанство, като спазват:

1. ***условията за поддържане на земята в добро земеделско и екологично състояние*** и законоустановените изисквания за управление;

2. ***минималните изисквания за торене*** ***и използване на продукти за растителна защита***, съгласно приложение № 3 от Наредба № 4 от 24.02.2015 г. за прилагане на мярка 11 „Биологично земеделие“ от Програмата за развитие на селските райони 2014-2020 г.

Бенефициентите са задължени да спазват и ***базовите изисквания*** по съответното направление, посочени в приложение № 2 от Наредба № 4 от 24.02.2015 г. за прилагане на мярка 11 „Биологично земеделие“ от Програмата за развитие на селските райони 2014-2020 г.

Бенефициентите, трябва да притежават правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г. - изм. и доп. ДВ. бр.16 от 27. 02. 2015 г.) за заявените **обработваема земеделска площ** към 31 май на годината, през която се подава заявление за подпомагане.

Регистрирането на земеделските площи се извършва чрез географски информационни средства, като кандидатът посочва границите на всеки използван от него през текущата стопанска година парцел. При регистрирането на земеделските площи кандидатът получава от Областна служба „Земеделие“ (ОСЗ) визуализирани на екран географски данни в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗП) за заявените от него площи наложени върху - актуалната цифрова ортофотокарта за дадения район, специализирания слой "Физически блокове" и окончателния специализиран **слой "Площи, допустими за подпомагане".**

Ангажиментите са върху едни и същи площи за период от пет години. За периода на ангажимента (5 години), бенефициента е длъжен да спазва 90% географско припокриване на първоначално одобрените площи по направлението.

Подпомагането се предоставя под формата на годишни плащания на хектар, животинска единица (ЖЕ) или пчелно семейство.

Бенефициентите получават компенсаторно плащане за преминаване към биологично животновъдство при спазване на съотношението 1 ЖЕ = 1 ха.

|  |
| --- |
| ***Коефициентите за преобразуване на животните в животински единици*** са както следва:  1.бикове, крави и други животни от рода на едрия рогат добитък на възраст над две години - 1,0 ЖЕ;   1. 2.животни от рода на едрия рогат добитък на възраст от шест месеца до две години - 0,6 ЖЕ; 2. 3.животни от рода на едрия рогат добитък на възраст под шест месеца - 0,4 ЖЕ; 3. 4.животни от рода на овцете и козите - 0,15 ЖЕ. |

**Условия за допустимост:**

* Бенефициентите по мярката са земеделски стопани (физически и юридически лица и еднолични търговци);
* Да отговарят на дефиницията за активен земеделски стопанин;

**ВАЖНО!!!**

В регламента за директните плащания е определен негативен списък от лица, които не са **активни земеделски стопани**. Това са физическите и юридически лица, които експлоатират летища, железопътни услуги, водни съоръжения, услуги в сферата на недвижимите имоти, спортни игрища и места за отдих. Към тях, с национално решение на България са прибавени държавните и общински администрации или техни поделения.

Лицата от негативния списък ще бъдат признати за активни земеделски стопани, когато докажат едно от следните изисквания:

1. годишният размер на директните плащания е най-малко 5 на сто от общия размер на приходите на лицето;

2. общият размер на приходите, получени от селскостопанска дейност през най-близката данъчна година, за която са налични такива доказателства, представлява най-малко една трета от общия размер на приходите на лицето;

3. основната дейност на юридическите лица, които са търговци и едноличните търговци съгласно Кода на икономическата им дейност, определен в Търговския регистър, удостоверен от Националния статистически институт, е упражняване на селскостопанска дейност;

4. предметът на дейност, основната икономическа дейност или упражняваната дейност на юридическите лица, които не са търговци и физическите лица съгласно регистър БУЛСТАТ, удостоверени от Националния статистически институт, е упражняване на селскостопанска дейност.

Изискванията за активен фермер не се прилагат по отношение на земеделски стопани, които за предходната година са получили директни плащания под левовата равностойност на 3000 евро.

* Бенефициентите да бъдат регистрирани в ИСАК;
* Бенефициентите трябва да притежават минимум 0,5 ха, за да кандидатстват за подпомагане за биологично растениевъдство. Изключения се допускат за култивирани гъби, оранжерийни култури, посевен и посадъчен материал – 0,1 ха;
* Бенефициентите трябва да притежават минимум 20 пчелни семейства, за да кандидатстват за подпомагане за биологично пчеларство;
* Бенефициентите трябва да притежават минимум 0,5 ха и минимум 1 животинска единица, за да кандидатстват за подпомагане за биологично животновъдство;
* Бенефициентите трябва да преминат агроекологично обучение с минимална продължителност 18 часа или демонстрационна дейност по мярка 1 "Трансфер на знания и действия по осведомяване" от ПРСР 2014 - 2020 г. с минимална продължителност 3 дни или да докажат наличие на опит. За опит се признава :

1. документ за преминато обучение или документ, удостоверяващ наличие на опит по мярка 214 "Агроекологични плащания" от ПРСР 2007 - 2013 г.;

2. диплома за средно професионално, висше образование, за образователна и научна степен "доктор" или научна степен "доктор на науките", с квалификация земеделие или ветеринарна медицина.

**Условия за управление:**

* Всички парцели на блока в земеделското стопанство трябва да бъдат в преход към биологично производство и/или вече да са преминали периода на преход т.е. да са биологични;
* Бенефициентите са задължени да имат сключен договор с Контролиращо лице за биологично производство, одобрено от министъра на земеделието и храните, за преминаване към и/или продължаване на управлението в съответствие с правилата за биологично производство на целия блок на земеделското стопанство;
* Бенефициентите по биологично пчеларство и биологично животновъдство се вписват в системата за идентификация на животните;
* До края на петгодишния период на прилагане на дейността поне веднъж да получат сертификат за съответствие на произведената от него растителна или животинска продукция с правилата на биологичното производство;
* Да поддържат дневник на стопанството;
* Бенефициентите получават плащане за биологично животновъдство в преход или след периода на преход на ха площ в съответствие с броя на отглежданите животни при спазване на съотношението на отглежданите в стопанството площи с фуражи, ливади и пасища, отглеждани по биологичен начин и в преход, в съотношение от 1 ЖЕ на 1 ха.;
* Всички животни в стопанството е необходимо да са под контрола на контролиращото лице, в случай че кандидатът заяви участие по биологично животновъдство.

**Размер на годишно плащате:**

Подпомагането се предоставя под формата на годишни плащания на хектар, пчелно семейство или ЖЕ.

|  |  |  |
| --- | --- | --- |
| **Плащания за преминаване и поддържане на практики за биологично земеделие – растениевъдство и пчеларство** | **В период на преход**  **евро/ха** | **Преминали периода на преход**  **евро/ха** |
| Полски култури, включително фуражни | 284 | 168 |
| Постоянно затревени площи | 128 | 112 |
| Трайни насаждения, овощни култури и лозя | 736 | 557 |
| Ароматни и медицински растения | 515 | 405 |
| Зеленчукови култури | 575 | 399 |
| За пчелно семейство | 35 | 25 |
| **Плащания за преминаване и поддържане на практики за биологично земеделие – животновъдство в** | **В период на преход**  **евро/ЖЕ/ха** | **Преминали периода на преход**  **евро/ЖЕ/ха** |
| Едри преживни животни (говеда и биволи), отглеждани за мляко | 230 | 77 |
| Едри преживни животни (говеда и биволи), отглеждани за месо | 160 | 63 |
| Дребни преживни животни (овце и кози), отглеждани за комбинирано производство (мляко и месо) | 122 | 90 |

**Приравняване на годишното плащане от животинска единица към глава животно**

|  |  |  |
| --- | --- | --- |
| **Вид животно (възраст/кг.)** | **Размер на годишното плащане за глава животно в период на преход** | **Размер на годишното плащане за глава животно преминали периода на преход** |
| Бикове, крави и други животни от рода на едрия рогат добитък на възраст **над две години** отглеждани **за мляко** | 230 евро | 77 евро |
| Животни от рода на едрия рогат добитък на възраст **от шест месеца до две години** отглеждани **за мляко** | 138 евро | 46,2 евро |
| Животни от рода на едрия рогат добитък на възраст **под шест месеца** отглеждани **за мляко** | 92 евро | 30,8 евро |
| Бикове, крави и други животни от рода на едрия рогат добитък на възраст **над две години** отглеждани **за месо** | 160 евро | 63 евро |
| Животни от рода на едрия рогат добитък на възраст **от шест месеца до две години** отглеждани за **месо** | 96 евро | 37,8 евро |
| Животни от рода на едрия рогат добитък на възраст **под шест месеца** отглеждани **за месо** | 64 евро | 25,2 евро |
| Животни от рода на овцете и козите **(мляко и месо)** | 18,3 евро | 13,5 евро |

**Финансова помощ** за даденото направление **не се предоставя или се намалява** когато:

1. кандидатът за подпомагане стопанисва земеделска площ с размери по-малки от 0,5 ха., при минимален размер на парцела 0,1 ха.;

2. при административни проверки или проверки на място са установени по-малко от минималния изискван брой пчелни семейства или животински единици;

3. кандидатът за подпомагане възпрепятства извършването на проверка на място;

4. кандидатът **отбележи грешен код** срещу даден парцел, пчелно семейство или животно в заявлението;

5. при административни проверки се установи, че е настъпила промяна в първоначално декларираното предназначение (за мляко или за месо) на заявено за подпомагане животно от едър рогат добитък;

7. животните не са собственост на кандидата;

8. при административни проверки се установи, че дадени парцели **не се контролират от контролиращото лице**;

9. при административни проверки се установи, че е прекратен договорът с контролиращото лице.

*ВАЖНО ЗА ВСИЧКИ БЕНЕФИЦИЕНТИ ПО МЯРКА 11 „БИОЛОГИЧНО ЗЕМЕДЕЛИЕ“ !!!!!*

* **Бенефициентите тази мярка не могат да кандидатстват за подпомагане с едни и същи парцели и/или животни и по мярка 10 „Агроекология и климат“ с изключение на парцелите по направление „Контрол на почвената ерозия“ и/или животните по направление „Опазване на застрашени от изчезване местни породи, важни за селското стопанство“.**
* **Бенефициенти по тази мярка могат да кандидатстват за биологично животновъдство и биологично животновъдство в преход с одобрени парцели по направление „Биологично растениевъдство“ за постоянно затревени площи и фуражни култури по мярка 214 „Агроекологични плащания“ от ПРСР 2007-2013 г.**
* **Бенефициенти по тази мярка могат да кандидатстват за биологично животновъдство и биологично животновъдство в преход с одобрени животни по направление „Опазване на застрашените от изчезване местни породи“ по мярка 214 „Агроекологични плащания“ от ПРСР 2007-2013 г.**
* **Бенефициенти по тази мярка могат да кандидатстват за биологично растениевъдство с одобрени парцели по направление „Контрол на почвената ерозия“ по мярка 214 „Агроекологични плащания“ от ПРСР 2007-2013 г.**
* **Бенефициентите по тази мярка могат да кандидатстват по направление „Контрол на почвената ерозия“ с одобрени парцели по направление „Биологично растениевъдство“ по мярка 214 „Агроекологични плащания“ от ПРСР 2007-2013 г.**
* **Земеделските стопани не могат да заявяват едновременно за подпомагане една и съща площ по мярка 11 "Биологично земеделие“ постоянно затревени площи и мярка 12 "Плащания по Натура 2000 и плащания по Рамковата директива за водите" от ПРСР 2014 - 2020 г., с изключение на зони в Натура 2000, за които няма забрана за използване на пестициди и минерални торове в пасища и ливади.**
* **Бенефициентите по тази мярка могат да кандидатстват за подпомагане по дейност „Възстановяване и поддържане на затревени площи с висока природна стойност” от мярка 10 „Агроекология и климат” за затревени площи с парцели, различни от заявените по мярка „Биологично земеделие”.**

**ІІІ. МЯРКА 12 "ПЛАЩАНИЯ ПО НАТУРА 2000 И РАМКОВАТА ДИРЕКТИВА ЗА ВОДИТЕ "**

**ПОДМЯРКА 12.1. КОМПЕНСАТОРНИ ПЛАЩАНИЯ ЗА ЗЕМЕДЕЛСКИ ПЛОЩИ В НАТУРА 2000**

Обхватът на тази подмярка включва всички земеделски земи, попадащи в обхвата на защитените зони по Натура 2000 за които са издадени заповеди за обявяването им, с разписани конкретни режими/ограничения/забрани за земеделски дейности. Със заповед на Министъра на околната среда и водите са обявени 119 защитени зони по Директивата за опазване на дивите птици.

Подпомагането се предоставя под формата на годишни плащания на хектар земеделска площ за компенсиране на наложени режими/ ограничения/ за земеделски дейности включени в заповедта за обявяване на съответна зона от Натура 2000.

Допустими за подпомагане са земеделски парцели, които попадат изцяло във физически блок, пресичащ се със защитена зона от Натура 2000 с площ не по-малко от 100 кв. м.

Допустима за подпомагане площ **по отношение на постоянно затревени площи** е площта на заявения земеделски парцел, който попада във физически блок с начин на трайно ползване: "Пасища, мери и ливади", в това число "Естествени пасища и ливади" и "Горски ливади и пасища" и "Смесено земеползване". Такива земеделски парцели (постоянно затревени площи) са допустими за подпомагане с цялата си площ, независимо дали попадат в специализиран слой "Площи, допустими за подпомагане".

Допустима за подпомагане площ **по отношение на обработваеми земи** е площта на заявения земеделски парцел, който попада в специализиран слой "Площи, допустими за подпомагане".

Допустима за подпомагане площ **по отношение на трайни насаждения** е площта на заявения земеделски парцел, който попада в специализиран слой "Площи, допустими за подпомагане".

Бенефициентите, трябва да притежават правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г. - изм. и доп. ДВ. бр.16 от 27. 02. 2015 г.) за заявените **земеделски площи** към 31 май на годината, през която се подава заявление за подпомагане.

Регистрирането на земеделските площи се извършва чрез географски информационни средства, като бенефициентът посочва границите на всеки използван от него през текущата стопанска година парцел. При регистрирането на земеделските площи кандидатът получава от Областна служба „Земеделие“ (ОСЗ) визуализирани на екран географски данни в цифров вид в рамките на Системата за регистрация на кандидатите, на заявленията за подпомагане и на заявките за плащане (СРКЗП) за заявените от него площи наложени върху **слой "Натура 2000";**

По мярката се кандидатства в периода 1 март-15 май паралелно с подаването на заявления по схеми и мерки за директни плащания съгласно разпоредбите на Наредба 5 от 27.02.2015 г. за условията и реда за подаване на заявления по схеми и мерки за директни плащания.. Към Общото заявление за подпомагане бенефициентите по мярката подават Приложение за кандидатстване по мярка 12 "Плащания по Натура 2000 и Рамкова директива за водите" 2015 , в което се попълват всички общи части и декларации.

* Бенефициенти могат да бъдат земеделски стопани (физически и юридически лица и еднолични търговци), управляващи земеделски земи, попадащи в обхвата на защитените територии по Натура 2000;
* Бенефициентите за подпомагане трябва да бъдат регистрирани в ИСАК;
* Земеделските земи трябва да попадат в обхвата на Натура 2000, за които има одобрена заповед за обявяване и/или план за управление на защитена зона от Натура 2000;
* Минимална площ за участие в мярката – 0,3 ха, при минимален размер на всеки парцел 0,1 ха.

Всеки бенефициент за подпомагане е длъжен да спазва:

1. забраните и ограниченията, разписани в заповедта за обявяване на съответната защитена зона от Натура 2000, както за заявените за подпомагане по мярка 12 парцели, така и за всички останали парцели в стопанството му, които попадат в обхвата на защитените зони;

2. режимите, разписани в плана за управление на защитената зона от Натура 2000 след утвърждаването му по реда на наредбата;

3. условията за поддържане на земята в добро земеделско и екологично състояние, одобрени със заповед на министъра на земеделието и храните.

Бенефициентите по мярката поемат ангажимент да спазват специфичните за прилаганите от тях дейности ***базови изисквания***, описани в приложение № 2 от Наредба № 5 от 24 февруари за прилагане на мярка 12 „Плащания по Натура 2000 и Рамковата директива за водите“ от Програмата за развитие на селските райони за периода 2014-2020 г.

Финансовата помощ се предоставя за спазване на забраните за земеделска дейност, включени в издадените от министъра на околната среда и водите заповеди за обявяване на съответната защитена зона, както следва:

1. забрана за премахване на характеристиките на ландшафта (синори, единични и група дървета), при ползването на земеделски земи като такива;

2. забрана за косене на ливадите:

а) до 1 юли;

б) от периферията към центъра, с бързодвижеща се техника и преди 15 юли;

в) от периферията към центъра, преди 15 юни;

3. забрана за използването на неселективни средства за борба с вредителите в селското стопанство;

4. забрана за използването на пестициди и минерални торове в пасища и ливади.

Забраните се групират в следните групи:

1. забрани, важащи за постоянни пасища;

2. забрани, важащи за обработваеми земи;

3. забрани, важащи за трайни насаждения.

*ВАЖНО ЗА ВСИЧКИ БЕНЕФИЦИЕНТИ ПО МЯРКА 12 „ПЛАЩАНИЯ ПО НАТУРА 2000 И РАМКОВАТА ДИРЕКТИВА ЗА ВОДИТЕ“ !!!!!*

* **Бенефициентите не могат да заявяват парцели по направление "Възстановяване и поддържане на постоянно затревени площи" от мярка 10 "Агроекология и климат" в обхвата на защитени зони в Натура 2000, за които са издадени заповеди за обявяването им;**
* **Бенефициентите не могат да заявяват едновременно за подпомагане една и съща площ по мярка 11 "Биологично земеделие" постоянно затревени площи и мярка 12 "Плащания по Натура 2000 и Рамковата директива за водите" от ПРСР 2014 - 2020 г., с изключение на зони в Натура 2000, за които в заповедта за обявяването им няма забрана за използване на пестициди и минерални торове в пасища и ливади.**

Размерът и комбинирането на годишните плащания за забраните, разписани в заповедите за обявяване на защитените зони от Натура 2000, са посочени в **Таблица № 1**.

**Таблица № 1 Компенсаторни плащания по защитени зони за земеделски земи в евро/ха.**

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| № по ред | Код на защитената зона | Име на защитената зона |  | | | | | | А | В | С |
| 1 | 2 | 3 | 4 | 5 | 6 | 7 | 8 | 9 | 10 | 11 | 12 |
| 1 | BG 0002048 | Суха река | X | X |  |  | X |  | 91 | 66 | 92 |
| 2 | BG 0002046 | Ятата |  |  |  |  |  |  | 0 | 0 | 0 |
| 3 | BG 0002017 | Комплекс Беленски острови | X |  | X |  |  |  | 68 | 46 | 40 |
| 4 | BG 0002015 | Язовир „Конуш“ |  | X |  |  |  |  | 0 | 20 | 51 |
| 5 | BG 0002086 | Оризища Цалапица | X | X |  |  |  |  | 24 | 66 | 90 |
| 6 | BG 0002067 | Остров Голя |  |  |  |  |  |  | 0 | 0 | 0 |
| 7 | BG 0002091 | Остров Лакът | X |  |  |  |  |  | 24 | 46 | 40 |
| 8 | BG 0000242 | Залив Ченгене скеле | X |  |  |  |  |  | 24 | 46 | 40 |
| 9 | BG 0002007 | Остров Ибиша |  |  |  |  |  |  | 0 | 0 | 0 |
| 10 | BG 0002005 | Понор | X |  |  | X | X |  | 89 | 41 | 36 |
| 11 | BG 0002009 | Златията | X | X |  | X | X |  | 107 | 66 | 92 |
| 12 | BG 0002023 | Язовир Овчарица | X |  |  | X |  |  | 41 | 46 | 40 |
| 13 | BG 0002028 | Комплекс Стралджа | X |  |  | X | X |  | 108 | 45 | 40 |
| 14 | BG 0002085 | Чаиря | X |  |  | X | X |  | 107 | 46 | 40 |
| 15 | BG 0002008 | Остров до Горни Цибър |  |  |  |  |  |  | 0 | 0 | 0 |
| 16 | BG 0002114 | Рибарници Челопечене |  |  |  |  |  |  | 0 | 0 | 0 |
| 17 | BG 0002112 | Руй | X |  |  | X | X |  | 89 | 41 | 36 |
| 18 | BG 0002096 | Обнова | X |  |  | X |  |  | 41 | 46 | 40 |
| 19 | BG 0002094 | Адата – Тунджа | X | X |  | X | X |  | 107 | 66 | 92 |
| 20 | BG 0002095 | Горен Дъбник – Телиш | X |  |  | X |  |  | 41 | 46 | 40 |
| 21 | BG 0002104 | Цибърско блато | X |  |  | X |  |  | 41 | 46 | 40 |
| 22 | BG 0000494 | Централен Балкан |  |  |  |  |  |  | 0 | 0 | 0 |
| 23 | BG 0002018 | Остров Вардим |  |  |  |  |  |  | 0 | 0 | 0 |
| 24 | BG 0002024 | Рибарници Мечка | X |  |  |  |  |  | 24 | 46 | 40 |
| 25 | BG 0002025 | Ломовете | X |  |  | X |  |  | 41 | 46 | 40 |
| 26 | BG 0002110 | Априлци | X |  |  | X | X |  | 89 | 41 | 36 |
| 27 | BG 0000241 | Сребърна |  |  |  | X |  |  | 17 | 0 | 0 |
| 28 | BG 0002006 | Рибарници Орсоя | X |  |  | X |  |  | 41 | 46 | 40 |
| 29 | BG 0002031 | Стената | X |  |  | X |  |  | 41 | 46 | 40 |
| 30 | BG 0002064 | Гарванско блато | X |  |  | X |  |  | 41 | 46 | 40 |
| 31 | BG 0002065 | Блато Малък Преславец | X |  |  | X |  |  | 41 | 46 | 40 |
| 32 | BG 0002001 | Раяновци | X |  |  | X | X |  | 107 | 46 | 40 |
| 33 | BG 0000209 | Пирин |  |  |  |  |  |  | 0 | 0 | 0 |
| 34 | BG 0002004 | Долни Богров - Казичене | X |  |  | X | X |  | 97 | 43 | 38 |
| 35 | BG 0002010 | Язовир Пясъчник | X |  |  |  |  |  | 24 | 46 | 40 |
| 36 | BG 0002019 | Бяла река | X |  |  | X |  |  | 41 | 42 | 37 |
| 37 | BG 0002102 | Деветашко плато | X |  |  | X | X |  | 108 | 43 | 39 |
| 38 | BG 0002003 | Кресна | X |  |  | X |  |  | 40 | 41 | 36 |
| 39 | BG 0002052 | Язовир Жребчево | X |  |  | X |  |  | 41 | 42 | 37 |
| 40 | BG 0002059 | Каменски баир | X |  |  | X |  |  | 41 | 45 | 39 |
| 41 | BG 0002078 | Славянка | X |  |  | X |  |  | 40 | 42 | 36 |
| 42 | BG 0002088 | Микре | X |  |  | X |  |  | 40 | 43 | 37 |
| 43 | BG 0000113 | Витоша |  |  |  | X |  |  | 16 | 0 | 0 |
| 44 | BG 0000495 | Рила |  |  |  |  |  |  | 0 | 0 | 0 |
| 45 | BG 0002012 | Крумовица | X |  |  | X |  |  | 40 | 41 | 36 |
| 46 | BG 0002013 | Студен кладенец | X |  |  | X |  |  | 40 | 41 | 36 |
| 47 | BG 0002039 | Хърсовска река | X | X |  | X | X |  | 89 | 57 | 72 |
| 48 | BG 0002083 | Свищовско-Беленска низина | X | X |  | X |  |  | 40 | 57 | 72 |
| 49 | BG 0000273 | Бургаско езеро |  |  |  | X |  |  | 17 | 0 | 0 |
| 50 | BG 0002099 | Кочериново | X |  | X | X |  |  | 80 | 41 | 36 |
| 51 | BG 0002103 | Злато поле | X |  |  | X |  |  | 41 | 44 | 39 |
| 52 | BG 0002105 | Персенк | X |  |  | X |  |  | 40 | 41 | 36 |
| 53 | BG 0002111 | Велчево | X |  | X | X |  |  | 80 | 41 | 36 |
| 54 | BG 0002079 | Осогово | X |  |  | X |  |  | 40 | 41 | 36 |
| 55 | BG 0002107 | Бобошево | X |  | X | X |  |  | 80 | 41 | 36 |
| 56 | BG 0002108 | Скрино | X |  | X | X |  |  | 80 | 41 | 36 |
| 57 | BG 0002020 | Радинчево | X |  |  | X |  |  | 42 | 42 | 37 |
| 58 | BG 0002071 | Мост Арда | X |  |  | X |  |  | 40 | 42 | 37 |
| 59 | BG 0002070 | Рибарници Хаджи Димитрово | X |  |  | X |  |  | 41 | 46 | 40 |
| 60 | BG 0002057 | Бесапарски ридове | X | X |  | X | X |  | 89 | 57 | 72 |
| 61 | BG 0002014 | Маджарово | X |  |  | X |  |  | 41 | 42 | 37 |
| 62 | BG 0000332 | Карлуковски карст | X |  |  | X |  |  | 41 | 45 | 40 |
| 63 | BG 0000240 | Студенец | X | X |  | X | X |  | 107 | 66 | 92 |
| 64 | BG 0002053 | Врачански Балкан | X |  |  | X |  |  | 40 | 41 | 36 |
| 65 | BG 0002040 | Странджа |  | X |  | X | X |  | 69 | 16 | 38 |
| 66 | BG 0002069 | Рибарници Звъничево | X |  |  | X |  |  | 41 | 46 | 40 |
| 67 | BG 0002089 | Ноевци |  |  | X | X |  |  | 56 | 0 | 0 |
| 68 | BG 0002101 | Мещица |  |  | X | X |  |  | 56 | 0 | 0 |
| 69 | BG 0002100 | Долна Козница | X |  | X | X |  |  | 83 | 43 | 38 |
| 70 | BG 0002030 | Комплекс Калимок | X | X |  | X | X |  | 107 | 66 | 92 |
| 71 | BG 0002022 | Язовир Розов кладенец | X |  |  | X |  |  | 41 | 46 | 40 |
| 72 | BG 0002058 | Сините камъни - Гребенец | X |  |  | X |  |  | 40 | 42 | 36 |
| 73 | BG 0002063 | Западни Родопи |  |  |  | X |  |  | 16 | 0 | 0 |
| 74 | BG 0002087 | Марица Пловдив |  |  |  | X |  |  | 17 | 0 | 0 |
| 75 | BG 0002062 | Лудогорие | X | X |  | X | X |  | 107 | 66 | 92 |
| 76 | BG 0000237 | Остров Пожарево |  |  |  |  |  |  | 0 | 0 | 0 |
| 77 | BG 0000270 | Атанасовско езеро | X |  |  | X |  |  | 41 | 44 | 39 |
| 78 | BG 0002027 | Язовир Малко Шарково | X |  |  | X |  |  | 41 | 44 | 39 |
| 79 | BG 0002074 | Никополско плато | X | X |  | X | X |  | 107 | 66 | 92 |
| 80 | BG 0002090 | Берковица | X |  | X | X |  |  | 83 | 42 | 37 |
| 81 | BG 0002092 | Харманлийска река | X |  |  | X |  |  | 41 | 44 | 39 |
| 82 | BG 0002093 | Овчарово | X |  | X | X |  |  | 82 | 44 | 38 |
| 83 | BG 0002106 | Язовир Ивайловград | X |  |  | X |  |  | 41 | 42 | 37 |
| 84 | BG 0002041 | Комплекс Ропотамо | X |  |  | X |  |  | 41 | 45 | 40 |
| 85 | BG 0002029 | Котленска планина | X | X |  | X | X |  | 94 | 59 | 76 |
| 86 | BG 0002081 | Марица – Първомай | X |  |  | X |  |  | 41 | 45 | 40 |
| 87 | BG 0000152 | Поморийско езеро | X |  |  |  |  |  | 24 | 46 | 40 |
| 88 | BG 0002016 | Рибарници Пловдив | X |  |  |  |  |  | 24 | 46 | 40 |
| 89 | BG 0002051 | Калиакра | X |  |  | X |  |  | 41 | 46 | 40 |
| 90 | BG 0002043 | Емине | X | X |  | X | X |  | 105 | 65 | 89 |
| 91 | BG 0002050 | Дуранкулашко езеро | X |  |  | X |  |  | 41 | 46 | 40 |
| 92 | BG 0000156 | Шабленски езерен комплекс | X |  |  | X |  |  | 41 | 46 | 40 |
| 93 | BG 0002098 | Рупите | X |  |  | X |  |  | 41 | 42 | 37 |
| 94 | BG 0002072 | Мелнишки пирамиди | X |  |  | X |  |  | 40 | 41 | 36 |
| 95 | BG 0002026 | Дервенски възвишения | X | X |  | X | X |  | 108 | 58 | 75 |
| 96 | BG 0002073 | Добростан |  |  |  | X |  |  | 16 | 0 | 0 |
| 97 | BG 0002109 | Васильовска планина |  |  | X |  |  |  | 40 | 0 | 0 |
| 98 | BG 0002077 | Бакърлъка |  |  |  | X |  |  | 17 | 0 | 0 |
| 99 | BG 0002X13 | Триград – Мурсалица |  |  | X | X |  |  | 56 | 0 | 0 |
| 100 | BG 0002076 | Места |  |  |  | X |  |  | 16 | 0 | 0 |
| 101 | BG 0002066 | Западна Странджа |  | X |  | X | X |  | 83 | 16 | 39 |
| 102 | BG 0002021 | Сакар | X | X |  | X | X |  | 108 | 59 | 77 |
| 103 | BG 0002002 | Западен Балкан |  | X |  | X |  | X | 48 | 16 | 37 |
| 104 | BG 0002060 | Галата |  |  |  | X |  |  | 17 | 0 | 0 |
| 105 | BG 0000191 | Варненско-Белославско езеро |  |  |  |  |  |  | 0 | 0 | 0 |
| 106 | BG 0002082 | Батова |  | X |  | X | X |  | 83 | 18 | 43 |
| 107 | BG 0002061 | Балчик | X |  |  | X |  |  | 41 | 46 | 40 |
| 108 | BG 0000271 | Мандра-Пода | X |  |  | X |  |  | 41 | 45 | 40 |
| 109 | BG 0002044 | Камчийска планина |  | X |  | X | X |  | 77 | 18 | 45 |
| 110 | BG 0002084 | Палакария | X |  | X | X |  |  | 80 | 41 | 36 |
| 111 | BG 0002038 | Провадийска-Роякско плато | X | X |  | X | X |  | 107 | 66 | 91 |
| 112 | BG 0002054 | Средна гора | X |  |  | X |  |  | 40 | 41 | 36 |
| 113 | BG 0002097 | Белите скали | X |  |  | X |  |  | 41 | 46 | 40 |
| 114 | BG 0002045 | Комплекс Камчия |  |  |  | X |  |  | 17 | 0 | 0 |
| 115 | BG0002128 | Централен Балкан Буфер |  | X |  | X |  |  | 16 | 15 | 36 |
| 116 | BG0002126 | Пирин Буфер |  | X |  | X |  |  | 16 | 15 | 36 |
| 117 | BG0000399 | Българка |  | X |  | X | X |  | 66 | 15 | 36 |
| 118 | BG0000496 | Рилски манастир |  | X |  | X | X |  | 66 | 15 | 36 |
| 119 | BG0002115 | Било |  | X |  | X |  |  | 17 | 20 | 51 |

**Легенда към Таблица № 1**

|  |  |
| --- | --- |
| Наименование на колоната | № по  колона |
| № по ред | 1 |
| КОД НА ЗАЩИТЕНАТА ЗОНА | 2 |
| ИМЕ НА ЗАЩИТЕНАТА ЗОНА | 3 |
| Премахване на характеристиките на ландшафта (синори, единични и група дървета) при ползването на земеделски земи като такива | 4 |
| Използването на неселективни средства за борба с вредителите в селското стопанство | 5 |
| Косенето на ливади до 1 юли | 6 |
| Използването на пестициди и минерални торове в пасища и ливади | 7 |
| Косенето на ливадите от периферията към центъра с бързодвижеща се техника и преди 15 юли | 8 |
| Косенето на ливадите от периферията към центъра, преди 15 юни | 9 |
| А) Ограничения за постоянни пасища | 10 |
| В) Ограничения за обработваеми земи | 11 |
| С) Ограничения за трайни насаждения | 12 |

**Финансова помощ** за направлението **не се предоставя или се намалява частично**, когато:

1. се установи, че кандидатът за подпомагане не е спазил някоя от забраните за земеделски дейности, върху заявения парцел, като в този случай площта на парцела се счита и за наддекларирана;

2. не е спазил срока за подаване на заявлението за кандидатстване по Наредба № 5 от 2009 г. за условията и реда за подаване на заявления по схеми и мерки за директни плащания;

3. не спазва съответните базови изисквания

4. кандидатът за подпомагане стопанисва земеделски площ с размери, по-малки от 0,3 ха., при минимален размер на всеки парцел 0,1 ха.;

5. кандидатът или негов представител възпрепятства извършването на проверка на място;

6. не е декларирал всички стопанисвани от него площи в стопанството.

**ІV. МЯРКА 13 "ПЛАЩАНИЯ ЗА РАЙОНИ С ПРИРОДНИ ИЛИ ДРУГИ СПЕЦИФИЧНИ ОГРАНИЧЕНИЯ"**

* 1. **ПОДМЯРКА 13.1 "КОМПЕНСАЦИОННИ ПЛАЩАНИЯ В ПЛАНИНСКИ РАЙОНИ"**

Финансова помощ по тази мярка се предоставя на кандидати, които извършват земеделска дейност в необлагодетелствани райони съгласно Наредбата за определяне на критериите за необлагодетелстваните райони и териториалния им обхват, приета с ПМС № 30 от 2008 г. (ДВ, бр. 20 от 2008 г.). В приложение 1 са изброени землищата от планинските необлагодетелствани райони.

По подмярката се кандидатства в периода 1 март-15 май паралелно с подаването на заявления по схеми и мерки за директни плащания.

За подпомагане могат да кандидатстват физически лица, еднолични търговци и юридически лица, които са активни земеделски стопани по смисъла на чл. 38б от Закона за подпомагане на земеделските производители с площи, регистрирани в Интегрираната система за администриране и контрол (ИСАК).

Допустими за подпомагане са кандидати, които ползват земеделска площ с минимален размер на стопанството 0,5 ха, въз основа на правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г.).

Подпомагат се стопанства с минимален размер на всеки парцел от 0,1 ха.

***Кандидатите за подпомагане са длъжни да:***

1. спазват изискването да извършват земеделска дейност върху декларираните площи и да спазват правилата за кръстосано съответствие съгласно чл. 91, чл. 93 и приложение ІІ от Регламент (ЕС) № 1306/2013 за цялата си селскостопанска дейност и през цялата календарна година;

2. извършват земеделска дейност в съответния необлагодетелстван район за период от най-малко пет последователни години от първото компенсаторно плащане за заявления за подпомагане, подадени преди 2014 г. по реда на Наредба № 11 от 2008 г. за условията и реда за прилагане на мярка 211 "Плащания на земеделски стопани за природни ограничения в планинските райони" и мярка 212 "Плащания на земеделски стопани в райони с ограничения, различни от планинските райони" от Програмата за развитие на селските райони за периода 2007 - 2013 г. (ДВ, бр. 40 от 2008 г.);

3. подават заявление за подпомагане с декларирани площи в съответния необлагодетелстван район всяка година след първото компенсаторно плащане за заявления за подпомагане, подадени преди 2014 г. по реда на т. 2;

4. поддържат декларираните площи в добро земеделско състояние.

Разпоредбите на т. 2 и 3 не се прилагат за кандидати, които подават ново заявление за подпомагане след 1 януари 2014 г.

***Финансовата помощ***

Изчисленията на финансовата помощ по подмярка "Компенсационни плащания в планински райони" за всеки отделен кандидат за подпомагане се извършват въз основа на средния размер на нивата на плащане към съответните декларирани площи, които са определени, както следва:

1. за частта до 50 ха - левовата равностойност на 130 евро на хектар;

2. за частта над 50 ха до 100 ха - левовата равностойност на 70 евро на хектар;

3. за частта над 100 ха - левовата равностойност на 30 евро на хектар.

***Прекратяване на многогодишния ангажимент***

Държавен фонд "Земеделие" - Разплащателна агенция, прекратява многогодишния ангажимент на кандидат за подпомагане, който не подаде заявление за подпомагане по време на поетия петгодишен ангажимент.

В случаите на прекратен многодишен ангажимент кандидатът за подпомагане се задължава да възстанови получените до момента плащания за необлагодетелстваните райони или част от тях в зависимост от годината, в която е прекратил участието си, както следва:

1. след първата година - 100 %;

2. след втората година - 75 %;

3. след третата година - 50 %;

4. след четвъртата година - 25 %.

Разпоредбите за възстановяване на средства не се прилагат за кандидати, които подават ново заявление за подпомагане след 1 януари 2014 г.

* 1. **ПОДМЯРКА 13.2 "КОМПЕНСАЦИОННИ ПЛАЩАНИЯ ЗА ДРУГИ РАЙОНИ, ЗАСЕГНАТИ ОТ ЗНАЧИТЕЛНИ ПРИРОДНИ ОГРАНИЧЕНИЯ"**

Финансова помощ по тази мярка се предоставя на кандидати, които извършват земеделска дейност в необлагодетелствани райони съгласно Наредбата за определяне на критериите за необлагодетелстваните райони и териториалния им обхват, приета с ПМС № 30 от 2008 г. (ДВ, бр. 20 от 2008 г.). В приложение 2 са изброени землищата от необлагодетелстваните райони, различни от планинските.

По подмярката се кандидатства в периода 1 март-15 май паралелно с подаването на заявления по схеми и мерки за директни плащания.

За подпомагане могат да кандидатстват физически лица, еднолични търговци и юридически лица, които са активни земеделски стопани по смисъла на чл. 38б от Закона за подпомагане на земеделските производители с площи, регистрирани в Интегрираната система за администриране и контрол (ИСАК).

Допустими за подпомагане са кандидати, които ползват земеделска площ с минимален размер на стопанството 0,5 ха, въз основа на правно основание съгласно чл. 2а от Наредба № 5 от 2009 г. за условията и реда за подаване на заявления по схеми и мерки за директни плащания (ДВ, бр. 22 от 2009 г.).

Подпомагат се стопанства с минимален размер на всеки парцел от 0,1 ха.

***Кандидатите за подпомагане по реда на тази наредба са длъжни да:***

1. спазват изискването да извършват земеделска дейност върху декларираните площи и да спазват правилата за кръстосано съответствие съгласно чл. 91, чл. 93 и приложение ІІ от Регламент (ЕС) № 1306/2013 за цялата си селскостопанска дейност и през цялата календарна година;

2. извършват земеделска дейност в съответния необлагодетелстван район за период от най-малко пет последователни години от първото компенсаторно плащане за заявления за подпомагане, подадени преди 2014 г. по реда на Наредба № 11 от 2008 г. за условията и реда за прилагане на мярка 211 "Плащания на земеделски стопани за природни ограничения в планинските райони" и мярка 212 "Плащания на земеделски стопани в райони с ограничения, различни от планинските райони" от Програмата за развитие на селските райони за периода 2007 - 2013 г. (ДВ, бр. 40 от 2008 г.);

3. подават заявление за подпомагане с декларирани площи в съответния необлагодетелстван район всяка година след първото компенсаторно плащане за заявления за подпомагане, подадени преди 2014 г. по реда на т. 2;

4. поддържат декларираните площи в добро земеделско състояние.

Разпоредбите на т. 2 и 3 не се прилагат за кандидати, които подават ново заявление за подпомагане след 1 януари 2014 г.

***Финансовата помощ***

Изчисленията на финансовата помощ по подмярка "Компенсационни плащания за други райони, засегнати от значителни природни ограничения" за всеки отделен кандидат за подпомагане се извършват въз основа на средния размер на нивата на плащане към съответните декларирани площи, които са определени, както следва:

1. за частта до 50 ха - левовата равностойност на 70 евро на хектар;

2. за частта над 50 ха до 100 ха - левовата равностойност на 30 евро на хектар;

3. за частта над 100 ха - левовата равностойност на 15 евро на хектар.

***Прекратяване на многогодишния ангажимент***

Държавен фонд "Земеделие" - Разплащателна агенция, прекратява многогодишния ангажимент на кандидат за подпомагане, който не подаде заявление за подпомагане по време на поетия петгодишен ангажимент.

В случаите на прекратен многодишен ангажимент кандидатът за подпомагане се задължава да възстанови получените до момента плащания за необлагодетелстваните райони или част от тях в зависимост от годината, в която е прекратил участието си, както следва:

1. след първата година - 100 %;

2. след втората година - 75 %;

3. след третата година - 50 %;

4. след четвъртата година - 25 %.

Разпоредбите за възстановяване на средства не се прилагат за кандидати, които подават ново заявление за подпомагане след 1 януари 2014 г.